সূর্যগ্রহণের দরুণ খুলতে পারে ভাগ্যের দরজা! ১২ অগাস্টের গ্রহণে লাভবান হতে পারেন এই ৫ রাশি

ওয়েব ডেস্ক: আগামী ১২ অগাস্ট ২০২৬ হরিয়ালি অমাবস্যার দিনে বছরের দ্বিতীয় তথা শেষ সূর্যগ্রহণ হতে চলেছে। যদিও এই গ্রহণ ভারত থেকে দৃশ্যমান হবে না, তবুও জ্যোতিষশাস্ত্রে এর বিশেষ গুরুত্ব রয়েছে বলে দাবি করা হচ্ছে। জ্যোতিষীদের মতে, এই সূর্যগ্রহণের প্রভাব পরবর্তী প্রায় ৯০ দিন পর্যন্ত অনুভূত হতে পারে।

বিশিষ্ট জ্যোতিষী ভূমিকার মতে, গ্রহণ সাধারণত কিছু নেতিবাচক প্রভাব বয়ে আনলেও এ বার কয়েকটি রাশির ক্ষেত্রে ইতিবাচক পরিবর্তনের সম্ভাবনা বেশি। বিশেষ করে কর্মজীবন, আর্থিক উন্নতি, সম্পর্ক এবং দীর্ঘদিনের বাধা কাটিয়ে ওঠার ক্ষেত্রে সুবিধা পেতে পারেন ৫ রাশির জাতক-জাতিকারা।

আরও পড়ুন: কার ভাগ্যে অর্থলাভ, কার জীবনে আসবে নতুন সুযোগ? দেখে নিন ১২ রাশির ভবিষ্যদ্বাণী

মিথুন রাশি

সূর্যগ্রহণের পর মিথুন রাশির জাতকদের কর্মক্ষেত্রে ইতিবাচক পরিবর্তনের সম্ভাবনা রয়েছে। ঊর্ধ্বতন কর্তৃপক্ষের সঙ্গে সম্পর্ক আরও মজবুত হতে পারে। নতুন পরিকল্পনা শুরু করার সুযোগ মিলতে পারে এবং ব্যক্তিগত সম্পর্কেও উন্নতি দেখা যেতে পারে।

কর্কট রাশি

কর্কট রাশির জন্য এই সময়টি কেরিয়ারের ক্ষেত্রে বিশেষ শুভ বলে মনে করা হচ্ছে। চাকরিজীবীরা পদোন্নতি বা বেতন বৃদ্ধির সুযোগ পেতে পারেন। আর্থিক অবস্থার উন্নতির পাশাপাশি সমাজে সম্মান ও পরিচিতিও বাড়তে পারে।

কন্যা রাশি

দীর্ঘদিন ধরে আটকে থাকা কাজ সম্পূর্ণ হওয়ার সম্ভাবনা রয়েছে কন্যা রাশির জাতকদের। কর্মক্ষেত্রে নতুন সুযোগের পাশাপাশি পারিবারিক ও দাম্পত্য সম্পর্কেও ইতিবাচক পরিবর্তন দেখা যেতে পারে। নানা বাধা ধীরে ধীরে কাটতে পারে।

কুম্ভ রাশি

আয়ের নতুন উৎস তৈরি হতে পারে কুম্ভ রাশির জাতকদের জন্য। ব্যবসায় লাভের সম্ভাবনা রয়েছে। বিয়ে বা অন্যান্য গুরুত্বপূর্ণ কাজে দীর্ঘদিনের বাধা দূর হতে পারে বলে জ্যোতিষীদের মত।

মীন রাশি

মীন রাশির ক্ষেত্রে এই সূর্যগ্রহণকে সবচেয়ে শুভ বলে মনে করা হচ্ছে। জীবনে ভারসাম্য বজায় থাকবে এবং বিভিন্ন ক্ষেত্রে লাভের সুযোগ তৈরি হতে পারে। আগামী ৯০ দিনে গুরুত্বপূর্ণ সিদ্ধান্ত থেকে ইতিবাচক ফল পাওয়ার সম্ভাবনা রয়েছে।

ডিসক্লেমার: কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।